تورکیه‌نین واسیطه‌لیگی ایله، سوریه‌نین هفته‌لردیر آشیری بومباردمان آلتین‌داکی حلب شهرینده آتشکس تامین ائدیلدی.
خاریجی ایشلر ناظیرلیگی، شهرین شرقین‌دکی مخالیف گوجلر ایله روسیا لیدرلیگین‌دکی رژیم گوجلری آراسیندا، آتشکس تامین ائدیلدیگینی ائشیتدیردی.
ناظیرلیگین آچیقلاماسیندا، آتشکسین تامین ائدیلمه‌سی قدر، بونو ایزله‌ین شهری بوشادما عملیات‌لاریندا دا آنکارا رهبرلیگی‌نین رولونا ایشاره ائدیلدی.
تورکیه، سون درجه قیریلقان اولان پروسه‌نی، یاخین‌دان تعقیب ائده‌جک.
آتشکسله، ایلک اولا‌راق، محاصیره آلتین‌داکی وطنداش‌لارین اعتبارلی شکیلده آزاد نظرده توتولور.
بو اینسانلار، حلبه غربینده، اؤزگور سوریه اوردوسو کونترولونداکی بؤلگه‌لره یئرلش‌دیریله‌جک.
بو مقصدله، بؤلگه‌یه سیویل‌لاری داشییا‌جاق اوتوبوس‌لار گؤندریلدی.
طرف‌لر آراسین‌داکی اوزلاشما، ایکینجی اعتابدا، شهر مرکزی‌نین شرقین‌دکی سیلاح‌لی مخالیف‌لرین ده اعتبارلی شکیلده تخلیه‌لرینی نظرده توتور.
مخالیف قروپ‌لارین بؤیوک حیسه‌سی‌نین ده شهردن آیریلماغی قبول ائتدیگی اؤیرنیلدی.
کرملین مطبوعات دمیتری پسکوو، روسیا و تورکیه‌نین، سوریه موضوعسوندا امکداشلیغا داوام ائتدیگینی، ایکی اؤلکه‌نین سوریه‌نین اراضی و سیاسی بوتؤو‌لوگونون قورونماسی ایده‌آلینی پایلاشدیغینی سؤیله‌دی.
روسیا تودی کانالینا دانیشان پسکوو، هر ایکی اؤلکه‌نین ده سوریه‌نین بیرلیگینی و بو اؤلکه‌دکی بحرانین سیاسی یول‌لارلا حل ائدیلمه‌سینی ایستدیگینی ایفاده ائتدی.
پرزیدنت رجب طیب اردوغان ایله روسیا دولت باشقان ولادیمیر پوتین‌ین سوریه موضوعسوندا یاخین بیر دیالوق یوروتدوغونه وورغو ائدن پسکوو،
"سوریه موضوعسوندا دیپلومات‌لار و عسگرلر سویه‌سین‌دکی بیلگی موبادیله‌سی پروسسی‌نین یاخشی بیر شکیلده آپاریلماسی بیزیم اوچون اولدوقجا اهمیت‌لی" ایفاده‌لرینی ایستیفاده ائتدی.
بیرلشمیش میللت‌لر تشکیلاتی‌نین آتشکسه باغلی ایلک آچیقلامانی 'تورکیه و روسیانین تلاشیلارینی دستکلییریک اولدو.
آمریکا دا، حلب‌ین شرقینده آتشکس تامین ائدیلمه‌سی‌نین تورکیه ایله روسیا آراسین‌داکی تلاش‌لارین بیر نتیجه‌سی اولدوغونو بیلدیردی.
خاریجی ایشلر ناظیرلیگی سؤزچوسو جان کیربی،
"بو آمریکا‌نین ایچینده یئر آلمادیغی، تورکیه ایله روسیانین تلاشی." دئدی.
کیربی، تورکیه و روسیانین حلب‌ده آتشکس تامین ائدیلمه‌سینه دایر کئچیردیگی گؤروشمه‌لردن خبردار اولمادیق‌لارینی دا ایفاده ائده‌رک،
"بیزیم اوچون کیم طرفین‌دن و نئجه اولدوغو دئییل، بونون نتیجه‌سینده اهمیت‌لی." دئیه دانیشدی.
کیربی، بیر راضیلیغا گلمه‌یه وضعیتینده، شدت حادثه‌لری آزالیر و سیویل خالق حلب‌دن چیخاردیلیرسانیز بونو ممنونیتله قارشیلایاجاغیق قید ائتدی.
اؤلکه‌سی‌نین سوریه‌ده سیاسی حلّ آختارما‌لارینا داوام ائدجگینی یازان کیربی، ایران و روسیانین رژیم گوجلرینه وئردیگی دستگین سونا چاتماسی لازیم اولدوغونو سؤیله‌دی.
